agnínetrebhyo devébhyaḥ puraḥsádbhyaḥ svāhetyátha dakṣiṇārdhyè juhoti yamánetrebhyo devébhyo dakṣiṇāsádbhyaḥ svāhetyátha paścārdhyè juhoti viśvádevanetrebhyo devébhyaḥ paścātsádbhyaḥ svāhetyáthottarārdhyè juhoti mitrāváruṇanetrebhyo vā marúnnetrebhyo vā devébhyo uttarāsádbhyaḥ svāhetyátha mádhye juhoti sómanetrebhyo devébhya uparisádbhyo dúvasvadbhyaḥ svāhéti